Lagidium viscacia

Lagidium viscacia Lagidium generoko animalia da. Karraskarien barruko Chinchillidae familian sailkatuta dago. Vizcacha izenaz ezaguna da Hego Amerikan. Izenak kitxua hizkuntzetan jatorria​ du (wisk'acha). Chinchillón izena ere ematen zaio gaztelaniaz.

 Banaketa 
Peruko hegoaldean, Bolivia mendebalde eta hegoaldean, Txileko erdialde eta iparraldean, X. eskualderaino eta Argentinako mendebaldean, Chubut probintziako hegoalderaino, bizi da.

 Bizilekua 
Ingurune malkartsuak eta harritsuak, gehienetan basamortuak edo landaredi urrikoak. 5.000 metroko altueraraino.

 Ohiturak 
Egunez mugitzen ohi da, goiz eta arratsaldeko azken orduetan batez ere. Ez du hibernatzen eta, beraz, neguan tenperaturak oso baxuak direnean eta elikagai urria, leku bajuetara jaits daiteke. Familia-taldeetan bizi da, eta oso kolonia ugariak osa ditzakete. Familia bakoitzak, bikote batek eta haren seme-alabek osatua, bere babesleku naturala erabiltzen du, arrailen edo arroken artean. Egunez, sarritan ikusten da geldirik eserita, eguzkipean berotzen. Ilea garbitzeko, lurrean iraultzeko ohitura du. Oso arina eta trebea da bere joan-etorrietan; zailtasunik gabe mugitzen da arroken artean, eta erlaitz batetik bestera jauzi daiteke, isatsa balantzin gisa erabiliz. 

Hainbat kontaktu-soinu erabiltzen ditu eta txistu akutuak igortzen ditu taldeari arrisku baten berri emateko. Irisgarria ez den leku batean dagoenean, seguru sentitzen da eta pertsona bat metro gutxira arte hurbiltzen uzten du. Landareak besterik ez ditu jaten, batez ere gramineoak eta zuhaixkak; gutxiagotan, goroldioak, likenak eta fruituak.

 Erreferentziak 

 Ikus, gainera 
 Lagidium
 Chinchillidae

 Kanpo estekak 
 Lagidium viscaciari buruzko informazioa Mammals of The World datubasean

Kategoria:Chinchillidae
Kategoria:Boliviako ugaztunak
Kategoria:Andeetako ugaztunak
Kategoria:Argentinako ugaztunak
Kategoria:Peruko ugaztunak
Kategoria:Txileko ugaztunak